b'\n_START_ARTICLE_\nVrtljivi most\n_START_PARAGRAPH_\nVrtljivi most je premi\xc4\x8dni most, ki ima kot glavno strukturno podporo vertikalno locirano podporo in pripadajo\xc4\x8d obro\xc4\x8d, obi\xc4\x8dajno na ali blizu te\xc5\xbei\xc5\xa1\xc4\x8da, v katerem se vodoravno obra\xc4\x8da te\xc4\x8daj razponske konstrukcije, kot je prikazano na animirani sliki. Manj\xc5\xa1i vrtljivi mostovi kot jih najdemo na kanalih, se lahko zavrtijo samo na enem koncu, kot bi se odprla vrata, vendar zahtevajo mo\xc4\x8dno podzemno strukturo za podporo te\xc4\x8daju._NEWLINE_V zaprtem polo\xc5\xbeaju, vrtljivi most nosi cesto ali \xc5\xbeeleznico preko reke ali kanala in omogo\xc4\x8da pre\xc4\x8dkanje prometa. Kadar mora pre\xc4\x8dkati tak prometni objekt plovilo, se mora cestni promet ustaviti (obi\xc4\x8dajno s prometno signalizacijo ali oviro), nato motorji zavrtijo most vodoravno okoli to\xc4\x8dke vrtenja. Tipi\xc4\x8dni vrtljivi most se bo zavrtel za 90 stopinj ali eno \xc4\x8detrtino kroga. \xc4\x8ce je most, ki seka navigacijski kanal zgrajen pod po\xc5\xa1evnim kotom, se zavrti ustrezno manj, da sprosti kanal.'